Dennis Brutus
Store norske leksikon,Språk og litteratur,Litteratur i verden,Afrikas litteratur,Sør-Afrikas litteratur
Dennis Brutus var en sørafrikansk lyriker. Han ble født i det daværende Rhodesia (dagens Zambia og Zimbabwe), og oppvokst i Port Elizabeth, der han virket som lærer.
I 1971 bosatte han seg i USA, der han har vært professor i engelsk litteratur ved flere universiteter. Diktene hans bygger i stor grad på hans erfaringer fra motstandsarbeidet mot apartheid, fra fengselsoppholdet på Robben Island og fra eksiltilværelsen.Av diktsamlinger kan nevnes Sirens, Knuckles, Boots (1963, Sirener, knokler, støvler), Letters to Martha (1968, Brev til Martha), Thoughts from Abroad (1970, Tanker bortenfra), A Simple Lust (1973, En enkel lyst), China Poems (1975, Kina-dikt), Stubborn Hope (1978, Sta håp), Salutes and Censures (1982, Salutter og fordømmelser) og Airs and Tributes (1989, Luft og hyllester).Brutus har også vært aktiv i kampen mot rasisme og diskriminering innen idretten. I tiden etter apatheidregimets fall i Sør-Afrika har Brutus pendlet mellom USA og Sør-Afrika og vært aktiv også i anti-globaliseringskampanjen. Les mer i Store norske leksikon Sør-Afrikas litteratur